Nyeste Skilderie af Kiøbenhavn, 1820-05-27
Blandede Efterretninger. (Udaf: The calcutta Journal, af 27 Aug. 1819.) Omstændelige Efterretninger angaaende Hans Burmanske Majestæt, Kongen af Avas) Død, ere indløbne; men de Hændelser, der ledsagede den, ere, til Ære for Menneskeligheden, som vi troe, saare sjeldent indtrufne selv i de despotiske Lande i Ostindien. Kongen døde d. 8 Juni 1819, en meget høi Alder, og, efterat have regjeret i 38 Aar. Prinds=Regenten, hans Sønnesøn, fulgte ham i Regjeringen, og besteg Tronen d. 6te, og d. 7de bleve den Afdødes jordiske Levninger med største Ceremonie og Høitidelighed lagt paa Liig-Baalet, der bestod af Sandeltræ og andet *) En Landstrækning i Jndien, der grændser i Østen til Siam, Lav og China, i Vesten til Bengalen, forenet ved en stor Flod med Pegn. Landet kaldes ogsaa Burmah. lugtende Ved, ledsaget af hans Tronfølger, Prindserne af Tauonoo og Prone og andre af de fornemste Sørgende. Vedhoben blev tændt af Prindsorne, og Sørgeskaren øste kostelig Olie paa Vedet indtil Liget var ganske opbrændt. Da Asken omhyggeligen var samlet sammen, blev den lagt i en Urne, og hensat i en Kongelig Begravelse som en Reliquie, til Tilbedelse for Kongens Efterkommere og Paarørende. Skjøndt Regentens sidste Sygdom, blev holdt meget hemmelig, saa var den dog den største Deel af Folket bekiendt, og den frygtede ikke uden Grund for følgerne af en Begivenhed, der sædvanligen er forbunden med Blodsudgydelse. Hvorledes den ny Konge forebyggede denne og af Urolighed, vil erfares af efterfølgende: Da han havde Grund til at frygte for sin egen Brøder, Prindsen af Tauonoo (hvis forvovne og trodsige Sind forledte ham til at gjøre Anslag paa Tronen), befalede Kongen, at han skulde arresteres, tilligemed alle hans Børn, Børnebørn og øvrige Familie, og den 10de bleve de puttede i røde Sække, og kastede i Søen, en hæderlig Dødsmaade, som Landets Love og Vedtægter have forbeholdt de Kongelige Ætlinger. Prinds Pona, den nuregierende Konges Oncle, som havde Deel i det forræderske Forbund, blev ogsaa heftet, og efterat Kongen havde lemlæstet ham paa Pinebænken, befaledes at indspærre ham i et Fængsel, hvor han, som det hedder, blev qvalt d. 12te. - Samme Dag blev en anden Prinds, navnlig Maaurwoody, en Svigersøn af Prindsen af Pone, der ligeledes var indviklet i Sammenrottelsen, fængslet; men Kongen havde siden faaet ham til at skille sig fra sin Kone, og har derpaa frigivet ham, men han har tillige maattet underkaste sig sin yngre Broders Befalinger og Tykke. D. 15de blev ligeledes Prinds Leh Gain, hvis ældste Broder er en Svigersøn af den nuværende Vicekonge af Rangoon, henrettet som en Sammensvøren, og den 18de een af de første Ministere, tilligemed Gouverneuren i den vestlige Provinds Allounwoon. Tallet af de vigtigste Personer, der maatte døe fordi de havde viist hengivenhed for de afdøde Prindser, skal have beløbet sig til fjorten Hundrede, og af de lavere Classer have ti til femten Tusinde maattet deele samme Skjebne. Prinds Tauonos Eiendom, som strax blev confisqueret, beløb sig i Guld, Sølv, Diamanter, Juveler og andre Kostbarheder, til 1 Mill. 400,000 Ticals Sølv eller 1 Million 840,000 Sicca Ru pier (omtrent 900,000 Spec.). Prinds Pones ligeledes confisquerede Eiendom skal have været endnu betydeligere. Den skal, efter Kongens Befaling, uddeles blandt Armeen, som har hjulpet ham at fuldføre sit blodige Forehavende. Alle Geværer og andre Vaaben, som fandtes i Magazinerne, bleve bragte i det Kongel. Arsenal. Besætningen af 8 Krigsbaade, tilhørende PrindsProne, blev benaadet, men skal, indtil videre befaling, føres til Martaban. Efterat den fuldkomneste Rolighed igjen var tilveiebragt, foretog Hs. Majest. adskillige vigtige Promotioner, og lod dernæst udgaae et Mandat. - Den nuregjerende Souverain i Burmah er omtrent 35 Aar gammel, blid, og i mange Henseender maadeholden; retfærdig mod Alle, af en meget liberal Tænkemaade, og besidder mange andre gode Egenskaber, der gjør ham dyrebar for Folket, som agter ham indtil Tilbedelse!! - Den 3 Juli ankom den Kongel. befaling angaaende disse Foranstaltninger til Rangoon, og d. 6te begav Folket sig til Shaa Dagon, den store Pagode i Rangoon, hvor det, efter den sædvanlige Form og Ceremonie, aflagde den nye Konge Troskabseden. Den 10de August 1819 meldte Præsidenten for Collegiet paa Fort William i en offentlig Tale, at dets Bibliothek havde modtaget fra Universitetet i Kjøbenhavn, til Vederlag for en dette tilstillet Samling af orientalske Værker, en Forræring af Bøger i den skandinaviske Literatur, og at Vedkommende have yttret den varmeste Erkjendtlighed for den dem sendte Foræring, og det inderlige Ønske, at fremme et Samqvem imellem begge Jnstituter, hvilket Ønske Collegiet paa sin Side ogsaa nærer.